
DOM ZDRAVLJA KARLOVAČKE ŽUPANIJE
KARLOVAC
Dr. Vladka Mačeka 48
UPRAVNO VIJEĆE
Broj: 12-804/2-26
Karlovac, 23. lipanj 2026. godine

Z    A    P    I    S   N   I   K

sa 25. sjednice Upravnog vijeća Doma zdravlja Karlovačke županije održane dana 23. lipnja 2026. godine s početkom u 15.15 sati.
Poziv s materijalima za 25. sjednicu Upravnog vijeća Doma zdravlja Karlovačke županije dostavljen je članovima Upravnog vijeća dana 19. lipnja 2026. godine putem e-pošte.

[bookmark: _Hlk96587167]NAZOČNI: Marin Požega, mag. oec., predsjednik, Zlatko Grčić, dipl. ing. prom., zamjenik predsjednika, Oliver Budimir, mag. ing. sec., član, Veronika Živčić, univ.mag.med.tech, članica.

NISU NAZOČNI:  Matea Trupković Prandel, dr. med. dent. spec. ortodont., sveuč. mag. dent. med., članica (ispričala se zbog spriječenosti).

OSTALI NAZOČNI: Marija Jelkovac, dipl. iur., ravnateljica, Andreja Jurković, dipl. iur., voditeljica Odjela za pravne, kadrovske i opće poslove

Predsjednik Upravnog vijeća pozdravlja sve nazočne, konstatira kvorum te na prijedlog ravnateljice Doma zdravlja predlaže dopunu Dnevnog reda pod točkom 5. Donošenje Plana specijalizacija Doma zdravlja Karlovačke županije za 2026. godinu. Točka 5. Razno postaje točka 6. te predsjednik Upravnog vijeća predlaže sljedeći

[bookmark: _Hlk184629243]D N E V N I   R E D
1. Usvajanje Zapisnika sa 24. sjednice Upravnog vijeća Doma zdravlja Karlovačke županije

2. [bookmark: _Hlk200097759]Usvajanje Izvješća o financijskom poslovanju Doma zdravlja Karlovačke županije za mjesec svibanj 2026. godine
[bookmark: _Hlk227761975]
3. Utvrđivanje potrebe zapošljavanja

4. Donošenje Cjenika zdravstvenih usluga Doma zdravlja Karlovačke županije

5. [bookmark: _Hlk236049134][bookmark: _Hlk236044946]Donošenje Plana specijalizacija Doma zdravlja Karlovačke županije za 2026. godinu

6. Razno

Predloženi Dnevni red je jednoglasno s četiri glasa ZA usvojen.


Točka 1.
[bookmark: _Hlk189565024]U prilogu Poziva za 25. sjednicu Upravnog vijeća dostavljen je prijedlog Zapisnika sa 24. sjednice Upravnog vijeća Doma zdravlja Karlovačke županije. Upravno vijeće je bez primjedbi jednoglasno s četiri glasa ZA na temelju čl. 22. Poslovnika o radu Upravnog vijeća Doma zdravlja Karlovačke županije donijelo sljedeću 


O D L U K U

Članak 1.
[bookmark: _Hlk88646602]Usvaja se Zapisnik sa 24. sjednice Upravnog vijeća Doma zdravlja Karlovačke županije koji se nalazi u prilogu ove Odluke.

Članak 2.
Ova Odluka stupa na snagu danom donošenja.

                                                                       Točka 2.
U prilogu Poziva za 25. sjednicu Upravnog vijeća dostavljeno je Izvješće o financijskom poslovanju Doma zdravlja Karlovačke županije za mjesec svibanj 2026. godine.
Predsjednik Upravnog vijeća daje riječ ravnateljici Doma zdravlja koja prezentira predmetno Izvješće. Ravnateljica ističe da je u izvještajnom razdoblju iskazan višak prihoda jer je povučena prva tranša iz Proračuna Županije pa je pokriven manjak iskazan za prošli mjesec. Iznosi da su malo povećani prihodi iz Fonda EU jer dolaze u intervalima. Rashodi su malo uvećani zbog tekućeg investicijskog održavanja. 
Predsjednik Upravnog vijeća otvara raspravu, ali kako rasprave nije bilo, te Upravno vijeće na temelju članka 84. Zakona o zdravstvenoj zaštiti (NN br. 100/18., 125/19., 147/20., 119/22., 156/22., 33/23., 36/24. i 102/25), članka 19. Statuta Doma zdravlja Karlovačke županije te članaka 4. i 25. Poslovnika o radu Upravnog vijeća Doma zdravlja Karlovačke županije jednoglasno s četiri glasa ZA donijelo sljedeću
[bookmark: _Hlk223703014]                                                                     O D L U K U

                                                                        Članak 1.
Usvaja se Izvješće o financijskom poslovanju Doma zdravlja Karlovačke županije za mjesec svibanj 2026. godine koji se nalazi u prilogu ove Odluke i čini njezin sastavni dio.

                                                                        Članak 2.
Ova Odluka stupa na snagu danom donošenja.

                                                                        Točka 3.
Predsjednik Upravnog vijeća daje riječ ravnateljici Doma zdravlja koja ukratko prezentira obrazloženje Odluke o utvrđivanju potrebe zapošljavanja jedne čistačice u O.J. Ogulin, kao u materijalima dostavljenim uz Poziv za 25. sjednicu Upravnog vijeća. 
Predsjednik Upravnog vijeća otvara raspravu, ali kako rasprave nije bilo, Upravno vijeće je na temelju članka 84. Zakona o zdravstvenoj zaštiti (NN br. 100/18., 125/19., 147/20., 119/22., 156/22., 33/23., 36/24. i 102/25), članka 19. Statuta Doma zdravlja Karlovačke županije te članaka 4. i 25. Poslovnika o radu Upravnog vijeća Doma zdravlja Karlovačke županije jednoglasno s četiri glasa ZA   donijelo sljedeću 
                                                                         O D L U K U

                                                                           Članak 1.
Utvrđuje se potreba zapošljavanja: 
· jedne čistačice na neodređeno vrijeme za rad u Organizacijskoj jedinici Ogulin, Bernardina Frankopana 14, zbog odlaska radnice Josipe Anić u mirovinu.

                                                                        Članak 2.
Ova Odluka stupa na snagu danom donošenja.




                                                                        Točka 4.
Predsjednik Upravnog vijeća daje riječ ravnateljici Doma zdravlja koja iznosi obrazloženje donošenja novih Cjenika Doma zdravlja. Ističe da su do sada bili u primjeni Cjenici Doma zdravlja Karlovac (pravnog prednika Doma zdravlja Karlovačke županije), izmjene su potrebne i zbog korekcije cijena zdravstvenih usluga sukladno cijenama koje propisuju nadležne komore.
[bookmark: _Hlk230611227][bookmark: _Hlk227760807]Predsjednik Upravnog vijeća otvara raspravu. Rasprave nije bilo te je Upravno vijeće na temelju čl. 84. Zakona o zdravstvenoj zaštiti (NN br. 100/18., 125/19., 147/20., 119/22., 156/22., 33/23.,36/24. i 102/25), članka 19. Statuta Doma zdravlja Karlovačke županije te članaka 4. i 25. Poslovnika o radu Upravnog vijeća Doma zdravlja Karlovačke jednoglasno s četiri glasa ZA donijelo sljedeću 
[bookmark: _Hlk223705041][bookmark: _Hlk94212632]
                                                                     O D L U K U

Članak 1. 
Donose se sljedeći cjenici Doma Zdravlja Karlovačke županije koji se nalaze u prilogu ove Odluke i čine njezin sastavni dio:
· Cjenik zdravstvenih usluga ordinacija opće/obiteljske medicine
· Cjenik zdravstvenih usluga ordinacija dentalne medicine
· Cjenik zdravstvenih usluga ordinacija zdravstvene zaštite žena
· Cjenik zdravstvenih usluga dentalnih laboratorija
· Cjenik zdravstvenih usluga Medicinsko biokemijskog laboratorija
· Cjenik zdravstvenih usluga u djelatnosti radiologije – UZV 
· Cjenik zdravstvenih usluga u djelatnosti oftamologije
· Cjenik usluga estetske medicine
· Cjenik zdravstvenih usluga u djelatnosti zdravstvenog turizma i fizikalne medicine i rehabilitacije
Članak 2. 
Ova Odluka stupa na snagu danom donošenja.

[bookmark: _Hlk536103356][bookmark: _Hlk146109206]Točka 5.
Predsjednik Upravnog vijeća daje riječ ravnateljici koja iznosi obrazloženje donošenja Plana specijalizacija Doma zdravlja Karlovačke županije za 2026. godinu predloženog od Stručnog vijeća Doma zdravlja. 
Predsjednik Upravnog vijeća otvara raspravu, ali kako rasprave nije bilo Upravno vijeće jednoglasno s četiri glasa ZA na temelju članka 84. Zakona o zdravstvenoj zaštiti (NN br. 100/18., 125/19., 147/20., 119/22., 156/22., 33/23., 36/24. i 102/25), članka 19. Statuta Doma zdravlja Karlovačke županije te članaka 4. i 25. Poslovnika o radu Upravnog vijeća Doma zdravlja Karlovačke županije donijelo sljedeću 
O D L U K U
                                                                        Članak 1.
Donosi se Plan specijalizacija Doma zdravlja Karlovačke županije za 2026. godinu kako slijedi:

	Naziv specijalizacije
	KARLOVAC
	O.J. OGULIN
	O.J.SLUNJ
	O.J.DUGA RESA
	O.J. OZALJ
	UKUPNO

	Pedijatrija
	1
	1
	0
	0
	1
	3

	Obiteljska medicina
	1
	1
	0
	1
	1
	4

	Ginekologija i opstetricija
	2 
(1 Karlovac, 
1 Vojnić )
	0
	1
	1
	1
	5



                                                                         Članak 2.
Plan specijalizacija iz članka 1. ove Odluke upućuje se na suglasnost Ministarstvu zdravstva Republike Hrvatske.

					          Članak 3.
Ova Odluka stupa na snagu danom donošenja.

Obrazloženje
Dobna struktura doktora medicine zaposlenih u Domu zdravlja Karlovačke županije kao i potrebe za doktorima medicine specijalistima u pojedinim djelatnostima  ukazuju na potrebu planiranja specijalističkog usavršavanja iz obiteljske medicine, ginekologije i opstetricije i pedijatrije, radi osiguranja kontinuiteta te poboljšanja kvalitete i dostupnosti primarne zdravstvene zaštite.
Sukladno navedenom donosi se Odluka kao u izreci.
Točka 6.
Pod točkom 6. Razno ravnateljica Doma zdravlja je izvijestila Upravno vijeće o vanjskom dizalu na zgradi Doma zdravlja koje je dobilo suglasnost Županijske skupštine te će za ugradnju dizala biti proveden postupak javne nabave.
Također je izvijestila da je proveden očevid Ministarstva zdravstva za drugu Mobilnu ambulantu Doma zdravlja..
[bookmark: _Hlk236050469]Članica Upravnog vijeća Veronika Živčić, univ.mag.med.tech., zatražila je ispred Radničkog vijeća Doma zdravlja Karlovačke županije od ravnateljice Doma zdravlja informaciju o najavi izmjena Pravilnika o unutarnjoj organizaciji i sistematizaciji radnih mjesta Doma zdravlja, odnosno hoće li djelatnici računovodstva po pojedinim Organizacijskim jedinicama biti raspoređeni na rad u Karlovcu te u kojem se roku planira donošenje Izmjena Pravilnika.
Ravnateljica Doma zdravlja je odgovorila da se još uvijek provode analize vezane uz funkcioniranje računovodstva te da će se postupati na način da svrha bude postignuta i da ljudi budu zadovoljni. Ravnateljica nadalje iznosi da shvaća da je problem putovanje na posao, ali da su poslovi računovodstva specifični te je zaključeno da bi bilo bolje da su djelatnici na jednoj lokaciji. Planira se  do 8. mjeseca 2026. g. privesti kraju poslove vezane uz Izmjene Pravilnika o unutarnjoj organizaciji i sistematizaciji radnih mjesta Doma zdravlja.

Po iscrpljenom Dnevnom redu rad sjednice završio je 23. lipnja 2026. g. u 15.55 sati.


Zapisnik sastavila:
Andreja Jurković, dipl. iur.
Voditeljica Odjela za pravne, kadrovske i opće poslove



       	        					           PREDSJEDNIK UPRAVNOG VIJEĆA

						                  Marin Požega, mag. oec.

